
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00048/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма
Утврђује се да УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283,  испуњава прописане стандарде за акредитацију студијског програма  Основне струковне студије - СПОРТ у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, је дана 13.01.2014. године поднела захтев за акредитацију студијског програма  Основне струковне студије - СПОРТ у оквиру поља друштвено-хуманистичких наука под бројем 612-00-00048/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм  Основне струковне студије - СПОРТ  у оквиру поља друштвено-хуманистичких наука испуњава стандардe у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
   Студијски програм садржи све законом предвиђене елементе и има законом предвиђени број ЕСПБ бодова. Назив дипломе тренер је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 16.10. 2013. године. 
Основни квантитативни подаци о програму су:

1. Трајање програма= 3 године    
2. Број ЕСПБ бодова=180 ЕСПБ 
3. Број студената који се уписује на прву годину= 90
4. Просечан број часова активне наставе недељно по години=
	5. предавања + вежбе + ДОН + СИР = укупно, ЕСПБ


17.00 +  7.00 +  0.00( +  4.00) = 24.00, 30.00

11.00 +  9.20 +  0.00( +  4.00) = 20.20, 30.00

15.40 +  9.20 +  0.00( +  8.00) = 24.60, 32.00

11.00 +  8.40 +  0.00( +  8.00) = 19.40, 28.00

11.33 + 14.33 +  0.00( + 15.00) = 25.67, 34.00

 8.33 +  8.67 +  0.00( +  8.00) = 17.00, 26.0 
6. Проценти предмета по категоријама: академско-општеобразовни=14,81%, научно-стручни=38,89% и стручно-апликативни=46,30%
7. Проценат изборности на програму=24,44%   
8. Број наставника на студијском програму= 44 
      Број наставника са пуним радним временом = 41
            Број наставника са непуним радним временом= 3

9. Број сарадника на студијском програму= 17
Број сарадника са пуним радним временом= 17 
10. Просечно оптерећење наставника на програму=1,59

11. Просечно оптерећење наставника на установи=5,59 
12. Просечно оптерећење сарадника на програму= 3,03
13. Просечно оптерећење сарадника на установи=8,26 
14. Проценат наставе на програму коју држе наставници са пуним радним временом=  96,46 
15. Број библиотечких јединица релевантних за студијски програм=157 
16. Простор за извођење наставена програму=26511м2
17. Просечан бруто простор по студенту= 26511/270
18. Број чланова комисије за контролу квалитета =8 
Стандард 1: Структура студијског програма

На основу описа стандарда и прилога може се констатовати  да студијски програм основних струковних студија - Спорт, има све законом предвиђене елементе. Завршетком овог студијског програма студент остварује 180 ЕСПБ бодова, односно по 60 за сваку годину студија. Назив дипломе тренер је у складу са листом звања коју утврђује Национални савет за високо образовање.

Стандард 2: Сврха студијског програма
Сврха студијског програма ОСС Спорт је образовање студената за рад у области спорта (спортског тренинга и такмичења), за професију, односно звање тренер (у изабраној спорткој грани).
Сврха студијског програма је у потпуности у складу са основним задацима и циљевима Факултета спорта и физичког васпитања. Наставни садржаји који се изучавају у оквиру студијског програма усклађени су са генералном мисијом и циљевима Факултета спорта и физичког васпитања у стварању модерних, компетентних и самосталних стручњака тренерске струке у спорту, а у складу са потребама друштвене заједнице.

Стандард 3: Циљеви студијског програма

Циљеви студијског програма су  јасно дефинисани. Наведено је више добро дефинисаних циљева. Из описа циљева студијског програма може се закључити да циљеви студијског програма укључују стицање одговарајућих компетенција и вештина.

Стандард 4: Компетенције дипломираних студената

Из описа овог стандарда закључује се да су наведене одређене опште и предметно специфичне способности из области науке и праксе у спорту, које ће студенти стећи савладавањем овог студијског програма.

Стандард 5: Курикулум

Струтура курикулума студијског програма обухвата распоред предмета по семестрима и годинама студија. Дефинисан је фонд часова активне наставе за све предмете и наведен фонд часова активне наставе по сместрима и годинама студија на недељном нивоу. Утврђен је одговарајући број од 60 ЕСПБ бодова на нивоу свих година студија и 180 на нивоу студијског програма.  
Курикулум студијског програма има укупно 23 обавезна (19 једносеметралних и 4 двосеместрална) и 27 изборних предмета. Студент треба да положи испите из 33 предмета, укључујући и стручну праксу унутар предмета, као и израду завршног рада.  Поред тога у Књизи предмета дате су и детаљне спецификације предмета. Опис предмета садржи назив предмета, имена наставника и сарадника, статус предмета, шифру премета, број ЕСПБ бодова, семестар, недељни и годишњи фонд часова.
Од укупног броја ЕСПБ бодова на студијском програму ОСС Спорт, академско-општеобразовни предмети се вреднују са 36 бодова (14,81%), стручни са 98 бодова (38,89%), стручно-апликативни са 110 бодова (46,30%), а завршни рад са 4 бода. Просечан број часова активне наставе на свим годинама је већи од 20, а изборни предмети су заступљени са 24,44%, што је у складу са стандардима.
Стандард 6:  Квалитет, савременост и међународна усаглашеност студијског програма

Студијски програм ОСС Спорт пружа студентима најновија теоријска и стручна сазнања из области спорта, уважавајући међународне трендове.
На основу увида у друге предложене програме студија на факултету, може  да се закључи да је програм  усаглашен са другим програмима на овој установи.
Ради усклађивања са европским системом образовања, извршене су анализе студијских програма - наставних планова и програма и организације следећих сличних европских високошколских установа:
· Метрополитан Универзитет у Лидсу, Спорт и науке о вежбању,
· Универзитет у Љубљани, Факултет спорта,
· Масарик Универзитет у Брну, Факултет за науке о спорту.

Стандард 7: Упис студената

На студијски програм ОСС Спорт, Факултет уписује 90 студената, иако просторни и кадровски ресурси, као и потребе друштва омогућавају уписивање и већег броја студената.
Кандидати који конкуришу за упис на студијски програм ОСС Спорт полажу пријемни испит за проверу склоности и способности, који се састоји из: теста информисаности о спорту, процене општих способности, проценe вештине пливања и безбедности на води, процене моторичких способност кандидата и интервјуа са наставником из одабране области (одређена спортска грана или кондиција).
Стандард 8: Оцењивање и напредовање студената

На основу анализе структуре студијског програма и спецификације свих предмета закључује се да студенти полагањем испита стичу одређени број ЕСПБ бодова. Сваки предмет у студијском програму има одређени број ЕСПБ бодова који студент остварује када положи испит. Број ЕСПБ бодова за сваки појединачни предмет је одређен на основу укупног ангажовања студента током савладавања тог предмета и то применом унапред прихваћене и јединствене методологије за све предмете и све програме Факултета. 
Прегледом  спецификација предмета види се да је успешност студената у савлађивању предмета током наставе изражена бројем поена.  Начин стицања поена током наставе укључује број поена које студент стиче по основу сваке појединачне врсте активности на настави или реализације сваке предиспитне обавезе. Број поена који се стиче током наставе се креће између 30 и 70, колико је стандардима и дефинисано.  
Сваки појединачни предмет на програму има, такође јасан и унапред објављен начин стицања поена на завршном испиту. Конкретни подаци о овоме су дати у опису предмета у Књизи предмета.

Стандард 9:  Наставно особље

На студијским програмима ОСС Спорт и ОСС Рекреација ангажована су укупно 44 наставникa, од чега 41 са пуним радним временом. Део наставе на ова два програма се изводи обједињено и установа је приложила збирне податке за оба програма. У опису стандарда наводе се подаци који нису у складу са Табелом 9.2  и установи се налаже да тај недостатак отклони. Број наставника је довољан да покрије часове активне наставе, при чему  просечно оптерећење наставника износи 1,59 часова недељно. Наставници ангажовани са пуним радним временом у установи изводе са 96,46% активне наставе, што је у складу са стандардима.
Научне, стручне и педагошке квалификације наставника одговарају научним областима за које су изабрани и нивоу њихових задужења. Подаци о наставницима су јавни, и приказани су у Књизи наставника.

На извођењу вежби ангажовано је 17 сарадника са пуним радним временом и 27 наставника, који поред предавања изводе и вежбе. Просечно оптерећење сарадника је 3,03 часа недељно.
За овај студијски програм планиран је упис 90 студената.  Величина група за предавања и вежбе је у складу са стандардима.
Стандард 10: Организациона и материјална средства

Факултет је обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 26511,07 м2 простора за извођење наставе, који укључује довољан број амфитеатара, учионица, лабораторија, библиотеку, читаоницу, рачунски центар и учионицу, као и специјализоване просторе и опрему, који задовољавају стандарде за квалитетно извођење наставе.
Може да се констатује да је установа обезбедила довољно простора за наставнике и сараднике, укупне површине 2571м2.
За потребе извођења наставе факултет располаже са одговарајућом информатичком опремом, модерним наставним средствима и учионичким намештајем. 
За студијски програм је обезбеђено више од 150 релевантних библиотечких јединица. Установа обезбедила покривеност предмета одговарајућом уџбеничком литературом, а библиотека и скриптарница су снабдевене уџбеницима из свих предмета. Библиотека има читаоницу са 16 компјутера повезаних на Интернет.
Стандард 11: Контрола квалитета
Кроз годишњи извештај о самовредновању (2010/2011 и 2011/2012) и периодични Извештај о самовредновању из 2013. године анализиран је и студијски програм основних струковних студија - Спорт. Формиране су радне групе за измене курикулума, анализу кадрова и анкете. Формулисане су четири групе упитника о квалитету рада на студијским програмима: за студенте, студенте који су завршили Факултет, за послодавце, за наставнике и сараднике.

Из описа стандарда може да се закључи  да је обезбеђено учешће студената у Кoмисији за квалитет  и њихово активно учешће у процесу самовредновања и контроли квалитета.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Основне струковне студије - СПОРТ у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

